Oʻzbekiston Respublikasi favqulodda vaziyatlar organlari va tuzilmalari tomonidan yuridik va jismoniy shaxslarga koʻrsatiladigan pullik xizmatlar roʻyxatini tasdiqlash toʻgʻrisida
(resolution, 2021-11-30)

Oʻzbekiston Respublikasi Prezidentining 2019-yil 10-apreldagi PF-5706-son “Oʻzbekiston Respublikasi favqulodda vaziyatlarning oldini olish va bartaraf etish hamda yongʻin xavfsizligini taʼminlashning sifat jihatidan yangi tizimini joriy etish toʻgʻrisida”gi Farmoni hamda Oʻzbekiston Respublikasi Prezidentining 2019-yil 10-apreldagi PQ-4276-son “Favqulodda vaziyatlar tuzilmalarining faoliyatini yanada takomillashtirish boʻyicha tashkiliy chora-tadbirlar toʻgʻrisida”gi qarori talablarini bajarish maqsadida Oʻzbekiston Respublikasi Favqulodda vaziyatlar vazirligi va Moliya vazirligi qaror qiladi: 1. Oʻzbekiston Respublikasi Favqulodda vaziyatlar organlari va tuzilmalari tomonidan yuridik va jismoniy shaxslarga koʻrsatiladigan pullik xizmatlar roʻyxati ilovaga muvofiq tasdiqlansin. 2. Mazkur qaror rasmiy eʼlon qilingan kundan eʼtiboran kuchga kiradi. T/r Xizmatlarning nomi 1. Yongʻin xavfsizligi choralarini qoʻllash, oʻzini tutish qoidalari va favqulodda vaziyatlardan himoya qilishning asosiy usullarini, jabrlanganlarga birinchi tibbiy yordam koʻrsatish usullarini, jamoaviy va shaxsiy himoya vositalaridan foydalanish qoidalarini oʻrgatish. 2. Poligrafiya mahsulotlarini (oʻquv va oʻquv-uslubiy qoʻllanmalari, jurnallar va boshqa bosma mahsulotlar), favqulodda vaziyatlar va yongʻindan himoya qilish boʻyicha materiallarni, oʻquv filmlarni sotish. 3. Suv havzalarida, choʻmiluvchilarning ommaviy toʻplanish joylarida (plyajlarda, hovuzlarda va boshqalarda) qutqaruvchi gʻavvoslarni�g navbatchilik oʻtashi*. 4. Suv ostida texnik, kema koʻtarish ishlarini, choʻkib ketgan predmetlarni qidirish boʻyicha ishlarni, suv obyektlari quyi qismini tozalash va gʻavvoslik ishlarining boshqa turlarini bajarish. 5. Belgilangan tartibda xizmat itlarining kuchuklarini sotish. 6. Itlarni vaqtincha parvarishlash (itlar uchun mehmonxona). 7. Balandlikdagi ishlarni bajarish (panellararo choklarni germetizatsiyalash, turli xil inshootlarni montaj va demontaj qilish, balandlikda oynalarni yuvish, fasadlarni tozalash va taʼmirlash, daraxtlarni olib tashlash va kesish va boshqalar). 8. Shaxsiy himoya vositalarini tekshirish va sinovdan oʻtkazish, radiatsion razvedka oʻtkazishga moʻljallangan asboblarni qiyoslash va kalibrovka qilish. 9. Oʻzbekiston Respublikasi aholisiga reklama va marketing axborotlarini uzatish uchun avtomatlashtirilgan ogohlantirish va axborot berish tizimidan foydalanish. 10. Yongʻin xavfsizligi talablariga muvofiqligini tasdiqlash uchun yongʻin xavfsizligi sohasida mahsulot va xizmatlarni sertifikatlash. 11. Aholi va hududlarni tabiiy hamda texnogen xususiyatli favqulodda vaziyatlardan muhofaza qilish, yongʻin xavfsizligi va suv obyektlarida odamlar xavfsizligini taʼminlash sohasidagi mutaxassislarni tayyorlash, qayta tayyorlash, malakasini oshirish. 12. Aholi va hududlarni tabiiy hamda texnogen xususiyatli favqulodda vaziyatlardan muhofaza qilish yongʻin xavfsizligi va suv obyektlarida odamlar xavfsizligini taʼminlash sohasidagi tadqiqotlar, ilmiy-texnik konsultatsiya va ekspertiza oʻtkazish. 13. Moddalar, materiallar, buyumlar, konstruksiyalarni va uskunalarning yongʻin xavfsizligi boʻyicha sinovlarini oʻtkazish. 14. Qurilish konstruksiyalarining katta oʻlchamli qismlarini va ularning elementlarini yongʻinga chidamliligi va yongʻin havfsizlgini sinovdan oʻtkazish. 15. Yongʻinga qarshi himoya texnik vositalari, yongʻin avtomatikasi va favqulodda vaziyatlarni aniqlash va tugatishning boshqa texnik vositalari ishlab chiqarish va sotish. 16. Yongʻinga qarshi himoya tizimlari va vositalariga texnik xizmat koʻrsatish va ularni taʼmirlash. 17. Yongʻinga qarshi himoya tizimlari va vositalarini ishchi holatini tekshirish. 18. Yongʻinga qarshi aslaha-anjomlarni, yongʻinni oʻchirishning birlamchi vositalarini taʼmirlash va ularga xizmat koʻrsatish, olovni oʻchirish moddalarining sifatini tiklash. 19. Tashkilotlar, aholi punktlari va boshqa hududlarni yongʻinlardan himoya qilish**. 20. Yongʻin xavfsizligini taʼminlash sohasida evakuatsiya rejalarini, yoʻriqnomalarni, pasportlarni va boshqa hujjatlarni ishlab chiqish (oʻzgartirish va qoʻshimchalar kiritish). 21. Hisoblashni bajarish: xonalar va binolardan odamlarni evakuatsiya qilish vaqti, shuningdek yongʻinning eng koʻp yoʻl qoʻyiladigan darajaga yetish sharoitidaga davomiyligi; portlash-yongʻin va yongʻin xavfsizligi boʻyicha xonalar, binolar va tashqi qurilmalar toifalari; keltirilgan metallning qalinligi va metall konstruksiyalarning yongʻinga chidamliligi chegaralari; binolar orasidagi minimal yoʻl qoʻyiladigan masofa (issiqlik oqimining kritik zichligini aniqlash); turli maqsaddagi bino xonalarida yongʻin boʻlishi ehtimolida harorat rejimi va issiqlik yuklamasi; yongʻinlarning oldini olish va oʻchirishni amalga oshiruvchi boʻlinmalarning ishlashini taʼminlash uchun zarur boʻlgan kuchlar va vositalar miqdori. 22. Sunʼiy suv havzalari, yertoʻlalar va yoniga borib boʻlmaydigan joylardan suvlarni chiqarib olish (toʻldirish). 23. Moʻrilarni tozalash. 24. Avto yoʻllarning qulashiga olib kelishi xavfi bor boʻlgan yonbagʻirlaridagi tosh jinslarini tushirish. 25. 99951 harbiy qism tomonidan pudrat (muhandislik-qurilish) ishlarini bajarish. 26. Avtonom dizel generatorlaridan foydalanish. 27. Yoʻlovchilar va yuklarni tashish***. 28. Muhandislik va boshqa texnikalardan (avtokran, buldozer, ekskavator, evakuator va boshqalar) foydalangan holda ishlarni bajarish 29. Tomosha, sport va boshqa ommaviy tadbirlarni oʻtkazishda kuchlar va vositalarning navbatchiligi. 30. Favqulodda vaziyatlar vazirligi va uning tasarrufidagi tashkilotlarining muzeylarida koʻrish va mavzuli ekskursiyalarni oʻtkazish. 31. Yordamchi xoʻjalik mahsulotlarini sotish****. 32. Kichik kemalar haydovchilarini tayyorlash, qayta tayyorlash va malakasini oshirish.